لبو ابراهيم من وافه المحتم
عليه الكون كله انرجن واوظلم
ابو ابراهيم لمن فارگ الروح
عليه عجت املاك السبع بالنوح
بچه اعليه العرش والقلم واللوح
اوما ظل گلب ما ذاب اوتولم
تصيح ام الحسين ابدمع جاري
يبويه اظلم على افراگك نهاري
يبو ابراهيم يا رحمة الباري
عگب عيناك ريت الكون يعدم
يبو ابراهيم يا مخدوم الاملاك
دگلي اشلون صبري اخلاف عيناك
يبويه منبرك موحش الفرگاك
اوصار الفگدك المحراب اظلم
يبويه انكسر گلبي او دمعتي اتسيل
اوعن بيتي انگقطع من غبت جبريل
يومك يشبه النفخة اسرافيل
أخذ منه الگلوب اوعالخلگ عم
يبو ابراهيم نورك من خفه اوغاب
غدت ظلمه المدينه ابكثر المصاب
عليك الحسن يبچي وگلبه انعاب
واخوه احسين يبچي ابدمع من دم